Nafarroako Parlamentuko Mahaiak, 2022ko irailaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Mena Blasco jaunak aurkeztutako galdera, La Gariposako aztarnategiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko irailaren 5ean

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Carlos Mena Blasco jaunak, Legebiltzarreko Erregelamenduak ezarritakoaren babesean, honako galdera hau egiten du, Kultura eta Kiroleko kontseilariak Osoko Bilkuran ahoz erantzun dezan:

Adifek iragarri du tunel bat eginen duela AHTa bateragarri egiteko Gariposako Burdin Aroko aztarnekiko errespetuarekin. Hori dela-eta:

Zer ekintza gauzatu du Nafarroako Gobernuko Kultura eta Kirol Departamentuak Gariposako aztarnategia gordetze aldera?

Iruñean, 2022ko abuztuaren 8an

Foru parlamentaria: Carlos Mena Blasco